Die burgerorganisasie Sanco het gesê ŉ politieke raad, saamgestel uit ’n drieparty-alliansie, moet dringend byeengeroep word om ondersoek in te stel na die afname in steun vir die ANC tydens die afgelope munisipale verkiesing.
Ek glo nie wat ek lees nie. ‘n Drieparty alliansie moet die ANC se afname in steun ondersoek? Ek het in my lewe nog nie sulke arrogansie en ‘n gebrek aan begrip teëgekom nie. Hulle het totaal kontak met hulle ondersteuners verloor, maar die ironie is, hulle besef dit nie want hulle is te besig met die “self”.
Niemand so blind soos dié wat nié wil sien en so dom soos dié wat nié wil leer nie. Net nog onnodige spandabelrigheid op ‘n probleem wat so duidelik is. Laat anc uit hul persoonlike sakke vir dié ondersoeke betaal. Dis net speel vir tyd sodat zuma sy hande op als kan lê.
Die rede is voor die hand liggend – almal is nie so onnosel soos die trop narre in bestuur posisies nie.
Maar daar begin ‘n bietjie die besef deur te dring dat hulle nie net die probleme kan ontken of die skuld aan byvoorbeeld die Sowetan en die res van die media kan gee nie, soos die nuwe burgemeester van Ekurhuleni gedoen het. Maar dié in die ANC wat dit kan / wil sien het ‘n gigantiese probleem: Zuma. So lank as hy die mag oor die party hou, kan die party nie hervorm nie. Daardeur is die ANC soos die Titanic net ná die ysberg. Dit sink ‘n bietjie. Net ‘n bietjie vandag.